
УТИЦАЈ ВИЗАНТИЈСКОГ ПРАВА НА КРИВИЧНО 
ПРАВО У СРЕДЊОВЕКОВНОЈ СРБИЈИ 


У раду се разматра уйицај који је напредно и развијено византијско право 
вршило на право средњовековне српске државе у периоду og почешка XIII века 
go распада Душановог царства, за време које! je maj ушицај goceiao свој врху- 
нац. Специфичне историјске и друштвене околности, потреба за пооштра- 
вањем санкција и доминантан уйицај православне цркве довели cy go moia 
да се византијски утицај у највећој мери оїледа на пољу кривичнот права, tia- 
чније у систему кажњавања. Овај ушицај продирао је међу Србе постепено 
и то дирекшно из Византије, највише кроз превођење и преузимање значај- 
них византијских правних зборника, али има и примера који показују уплив 
римско-визанійијскої права који долази из статута приморских радова, који 
су садржали ово право захваљујући обновљеном праву Јустинијановог законо- 
давства од стране їлосайора. Аушор прати овај ушицај и након смрши цара 
Душана и распада њеїової царства, који досеже све до почешка ХІХ века. 





Кључне речи: Визаншија. – Кривично право. – Срӣско средњовековно право. 


1. УВОД 


Питање о узајамним утицајима у правним системима једно је од 
основних питања историје права. Историјскоправна школа је, у пр- 
вој половини XIX века, прогласила принцип по коме развитак права 
мора одговарати народном духу и стога је била склона да сваку ре- 


Е Студент прве године Правног факултета Универзитета у Београду, електронска 
адреса: mitrovskizm@gmail.com 
Рад представља измењену верзију семинарског рада из предмета Српска прав- 
на историја. 

цепцију туђег права сматра као штетну по народни дух. Ипак, данас 
сматрамо другачије: видимо да се народи не развијају у затвореном 
простору, него да се развитак културе састоји у томе што млађи на- 
роди примају од старијих културне творевине у свим правцима: у 
уметности, у техници и у свим гранама науке. Рецепција од култур- 
нијих суседа обично убрзава развитак дотичног народа и обично му 
доноси више користи него штете. Исти процес можемо пратити и у 
историји права. Познат је велики утицај који је вековима усавршава- 
ни систем римског права вршио на млађе европске народе.! 


У средњем веку је у Западној Европи бујала делатност глосатора 
и постглосатора, који су у Европи оживљавали заборављено римско 
право, док је на Истоку оно присутно без престанка, тек донекле се 
прилагођавајући развоју феудалних односа у Византији и утицају 
хришћанства. Временом је формиран тзв. Византијски комонвелт?, 
који је на православнохришћанској основи, међу „придошлим наро- 
дима“ ширио римско-византијску културу и право. У том процесу 
је учествовала и српска средњовековна држава, а право које је у њој 
стварано, скоро три века, било је производ правних утицаја који су 
долазили махом из Византије. Значајну улогу у овом процесу има- 
ли су и геополитички положај средњовековне српске државе, као и 
близина Цариграду, као центру великог царства, који су још више 
допринели дотоку цивилизацијских тековина старих стотинама го- 
дина. Ипак, чини се да је један од најважнијих услова за преузимање 
ових вредности било прихватање хришћанства са Истока, које је ут- 
рло пут овим тековинама до словенских племена која су окруживала 
границе царства.з 

По својим општим карактеристикама, српско средњовековно 
кривично право почивало је на древним српским обичајима и бо- 
гатом обичајном праву које су Срби донели из своје прапостојбине. 
Доселивши се на њене границе, неизбежно је било да потпадну под 
утицај Византије, који је на пољу кривичног права највише заслу- 
жан за мењање казни за почињена кривична дела. Кривично право 
средњовековне српске државе има све опште карактеристике тада- 


1 Александар В. Соловјев, Jegan словенски ушицај у визаншијском праву, Штам- 
парија „Привредник“, Београд 1932, 3. 

2 Израз „Византијски комонвелт“ први пут је употребљен 1971. године, када је 
Оболенски објавио своје истоимено дело: Dimitri Obolensky, The Byzantine Сот- 
monwealth: Eastern Europe 500-1453, Praeger, New York 1971. 

3 Никола Селаковић, Душанов законик и правни трансилантши, Београд 2007, Ha- 
грађени рад са конкурса Фондације Алан Вотсон, 6, http://www.ius.bg.ac.rs/infor- 
macije/Dusanov%20zakonik%20i%20pravni%20transplanti%20-%20N%20Selakovic. 
pdf, приступљено 15. јуна 2020. 

шњег европског права које је било обичајно и партикуларно, и, као 
и кривично право других народа, прошло је кроз период претварања 
приватне реакције у државну. У почетку, кривично дело се сматра 
приватном ствари појединца, а уместо казне постоји приватна реак- 
ција појединца у виду крвне освете или система композиције. У то 
време државном казном се учинилац није кажњавао ни за најтежа 
кривична дела, као што је нпр. убиство. 

Када је репресију претежно у своје руке преузела држава,“ српско 
средњовековно кривично право прописивало је сурове телесне казне 
и, често, примену смртне казне, које су махом преузете из Византије. 
Чињеница је да су многе установе српског средњовековног кривич- 
ног права настале под утицајем византијског права> или је, пак, под- 
стицај за настанак, обликовање и преображај неке кривичноправне 
установе дошао са те стране. Научници су сагласни о утицају визан- 
тијског права на: схватање кривичног дела и кривичноправне терми- 
нологије, саучешће, неодговорност малолетника и душевно оболелих 
лица, право азила итд. Византијски утицај на околне словенске наро- 
де био је у последњих век и по предмет научног истраживања, а два 
најзначајнија научника (обојица руског порекла) која су се бавила 
овим питањем били су Теодор Тарановски и Александар Соловјев, 
обојица професори на Београдском универзитету. 


2. КРИВИЧНО ПРАВО У ВИЗАНТИЈИ 


Кривично право Византије се заснивало на старом римском на- 
челу, које се потврђује у Дигестама, а које се заснивало на принципу 
да је за постојање кривичног дела важнија намера него последице. 
Управо због тога, као убица биће третиран онај ко свесно покуша 


4 Што се, по свему судећи, дешава у IX веку такође захваљујући примању 
хришћанства и доласка у додир са напредном цивилизацијом Византије. Вид. 
Теодор Тарановски, Историја срӣскої права у Немањићкој држави, Лирика, 
Београд 2002, 263–264. 

5 Данас се уобичајило да га називамо византијско право, мада би вероватно било 
правилније користити израз грчко-римско право (ius graeco-romanum) – тер- 
мин који су употребили још у XIX веку први истраживачи византијског права. 
Постоје, пак, аутори који сматрају да је најправилније користити израз „ромеј- 
ско право“, истичући његово римско порекло и начин на који су становници 
Византије сами себе називали. 


6 Вид. Љубица Кандић, „Допринос руских емиграната – професора Правног фа- 
култета у Београду проучавању Душановог законика“, Сима Ћирковић, Коста 
Чавошки (ур.), Законик цара Стефана Душана: зборник радова са научног ску- 
па одржаног 3. октобра 2000, поводом 650 тодина од проглашења, САНУ, Beo- 
град 2005. 

некога да убије, али при томе не успе. Са друге стране, за убицу 
неће бити сматран неко ко је убио, а није имао намеру да то учини.7 
Друга важна карактеристика византијског права (коју налазимо и у 
српском средњовековном праву)“ представља неједнако третирање 
припадника различитих слојева становништва, које је имало за по- 
следицу да су се величина казне и степен кривице одређивали на 
основу имовинског стања и друштвеног положаја учиниоца. Поред 
овога, византијско кривично право је подједнако третирало поку- 
шај (као и све облике саучесништва) и извршење кривичног дела. За 
извршено кривично дело нису кривично одговарали малолетници 
млађи од седам година, душевно болесна лица, као ни они који су из- 
вршили кривично дело из нехата или у афекту (исти принцип важио 
је и у средњовековној Србији). 

За кривични законик који се примењивао у Византијском цар- 
ству карактеристично је да је, услед утицаја хришћанства, био мање 
суров, у поређењу са римским казнама. Основна сврха казне била 
је враћање нарушеног правног поретка, а основа кривичног гоњења 
била је принцип кривице, тј. психички однос учиниоца са његовим 
делом. Вредност казне као мере превенције поприма другачији ка- 
рактер од периода владавине Исавријанаца,! пошто се међу циљеве 
наметнуте казне увршћују и појмови прочишћења, побољшања и за- 
страшивања. Македонци!! и каснији цареви продубили су идеју од- 
мазде у корист оних који су били погођени злочином. 

Најзначајнија кажњива дела у византијском праву била су раз- 
бојништво, отмица жена, отимање земљишта, покретних ствари сте- 
чених у рату, након земљотреса, пожара и сл., формирање банде за 
вршење насилних злочина, самосуд, магија, празноверје и злочини 
у области полног живота. Предвиђене су бројне казне: смртна казна, 
телесне казне, ропство (ретко у постјустинијанском законодавству), 
прогонство, затвор, конфискација имовине, заточење у манастиру, 
новчане казне. 


7 Edwin Hanson Freshfield, А Manual of Byzantine Law, Cambridge University Press, 
Cambridge 1930, 33. 

8 Први пут ce сталешка диференцијација код Срба појављује 1220. године у 
Жичкој повељи Стефана Првовенчаног и то код кажњавања повреда црквених 
прописа о браку. Зоран С. Мирковић, Сриска правна историја, Правни факул- 
тет Универзитета у Београду, Београд 2017, 38. 

9 Анита Илић, Историјски развој друштшвене реакције на криминално пона- 
шање, мастер рад одбрањен на Правном факултету Универзитета у Нишу, 
Ниш 2013, 38. 

10 Реч је о династији која је владала Византијом у периоду од 717. до 802. године. 


11 Византијска династија која је владала у периоду од 867. до 1056. године. 

Смртна казна, наслеђе римског права које хришћанско учење 
није успело да искорени, ограничена је на убиства, прељубе и на од- 
говорне за „урокљиво гледање“. Утврђивање начина на који ће осуђе- 
ни бити погубљен препуштено је одлуци судије, осим у случајевима 
када су за то постојале јасне одредбе закона. Још у Јустинијановом 
законодавству, ова казна је била веома заступљена, а настављено је 
са бруталним начинима погубљења: разапињање на крст, бацање 
у море или реку у врећи са змијама, борба са зверима, растрзање 
коњима, драње коже „гвозденим ноктима“ и сахрањивање живог. Ис- 
авријанци су, међутим, одређивањем врсте и висине казне за свако 
кривично дело заменили смртну казну за многа дела другим казна- 
ма, осим у случајевима намерног подметања пожара (смртна казна 
спаљивањем) и пљачке са убиством (смртна казна вешањем).!2 


Не би требало идеализовати реформу кривичног законодавства 
Исавријанаца, јер постоје одступања у изрицању смртне казне и ње- 
ном извршавању, док су под утицајем арапских обичаја од овог пе- 
риода па надаље почеле да се примењују ужасне тортуре као казне 
за различита дела. Телесне казне од тада укључују сакаћење,!? pn- 
зичко мучење! и шишање (као самостална казна или са накнадним 
физичким мучењем или прогонством, усмерено на лишавање части 
окривљеног). Није реч о „варваризацији“ римског кривичног права, 
пошто су ове казне биле распрострањене у Јустинијановом законо- 
давству. У суштини, ове казне су усвојене као посебна мера превен- 
ције, пошто је сакаћењем учиниоца правни поредак имао за циљ да 
смањи његову опасност и искључи могућност понављања дела које је 
извршио. Иако су реформу Исавријанаца у великој мери прихвати- 
ли каснији цареви, а казне настале посредовањем Македонаца биле 
релативно умерене, ипак су казне сакаћења задржане у мањем броју 
него у Еклоги. Казна бичевањем је била уобичајена и била је изрица- 
на највишим службеницима уместо теже казне која је погађала учи- 
ниоце нижег статуса, док су судски двобој и божји судови, преузети 
са Запада, остали изузетак. 


12 Хлброс №. Трапауос, ЕукЛуџа кои Тіџоріх сто Восауто, Адђуа, 1дрора Гоолауёрт 
Хору 2001, 12. 

13 И то: одсецање руке за кривична дела против имовине, одсецање носа за злочи- 
не у области полног живота, одсецање језика кривоклетницима, ослепљивање 
за светогрђе. 


14 Оваква казна је постојала у римском праву, али се примењивала на робове или, 
од слободних, само на ниже друштвене слојеве и она се у Византији налази у 
правним зборницима од УШ до Х века као главна или помоћна казна, заједно 
са прогонством или сакаћењем, и није било могуће другачије опхођење због 
друштвеног положаја. 

Изгнанство, које је спадало у казне средње тежине (за нехотич- 
но убиство, клевету, намерни побачај), могло је да буде и доживотни 
или затвор ограниченог трајања, а могло је бити праћено физичким 
мучењем или принудним радом. Да би смањили случајеве произ- 
вољности судских органа, Исавријанци и Македонци увели су огра- 
ничења на њихову слободу да одређују трајање и место извршења 
казне, јасно предвиђајући за сваки злочин одговарајуће казне. Уз 
изгнанство најчешће је ишла заплена, којом није био погођен само 
учинилац, већ и његова породица. Могла је постојати и као самос- 
тална казна (конфискација имовине) и као таква била је широко рас- 
прострањена међу високим државним службеницима, али у позном 
византијском периоду имовинске казне у корист јавне касе биле су 
маргинализоване. Законодавство Исавријанаца и Македонаца пред- 
виђа да је учинилац дужан да жртви плати новчану суму и да јој на- 
докнади штету коју јој је нанео.!5 

Коначно, лишавање слободе затвором није било предвиђено у 
византијском праву, јер затвори нису били установе за одслуживање 
казне, већ су коришћени за задржавање оптужених. Одступање од 
горе наведеног принципа примећено је након XII века, што је после- 
дица територијалног сужавања царства. Замена затворске казне била 
је заточење починитеља одређених злочина у манастирима, са или 
без принудног замонашења. То је имало за циљ или преваспитање 
учиниоца или неутралисање политичких противника или претенде- 
ната на престо, у ком случају је оптужени такође затваран у манасти- 
ру као завереник и тиме се поново успостављао нарушени поредак 
ствари.16 Исавријанци су изоставили такву врсту казне због борбе 
цара Лава Ш у оквиру иконоборства, како манастири, као противни- 
ци његове црквене политике, не би били финансијски ојачани прис- 
вајањем дела имовине затвореника. 


Осуда или казна такође су имале социјалне последице за поје- 
динца, попут забране сведочења на суду или забране сахрањивања, 
које су постојале као казне још у Старом Риму. У ову категорију спа- 
дале су самоубице (поготово они који су се обесили), криминалци 
који су јавно погубљени и други које је на овај начин цар казнио, као 
и нека занимања која су одређена као срамотна (infames) попут про- 


15 Baok Пеууа, О дуџбатос, 1діотікдс̧ кои koivwvikóç [ос тоу Bulavtivwv, наве- 
дено према Улефауос Еодошавпс, Дуиботос̧ кои [diwttxd¢ В!ос отоу Вобаутуб Kat 
Метофвобауиуб Кбоџо, Патра 2001, 57-63. 

16 Ову врсту казне, под директним утицајем византијског права, налазимо и код 
краља Милутина, који је свог сина – будућег краља Стефана Дечанског, након 
његове буне против оца, ослепео и заточио у манастиру Сведржитеља (Панток- 
ратора) у Цариграду, где је овај провео пет година као заточеник. 

ститутки, глумаца, неких категорија погребних радника, унајмљених 
гладијатора (auctorati) итд.!? Међутим, у Византији забрана сахрањи- 
вања је укинута, под утицајем црквених правила, према којима се 
она односи само на случај самоубиства, јер је самоубица био свестан 
свог дела.18 


Један од најзначајнијих византијских правних зборника за срп- 
ско средњовековно право јесте Прохирон или „приручни закон, а у 
исправама (повељама и писмима) које су издавали српски владари 
често означаван и као „Закон градски“. У својој интитулацији пред- 
ставља се као дело царева Василија 1, Константина и Лава VI, који 
су заједно владали између 870. и 879. године. Међутим, у стварности 
проглашен је тек 907. године од стране цара Лава VI.!9 Садржи углав- 
ном грађанско право, осим последње две главе које су посвећене кри- 
вичном праву и подели ратног плена. Његова грађа у толикој мери се 
ослања на Еклогу цара Лава Иконоборца из УШ века, да садржи гото- 
во целу материју из тог свог претходника, и то изложену по скоро ис- 
том систему, исти систем кривичних санкција, док су неке одредбе 
чак преузете ad verbum.”! Веома је рано преведен на словенски језик. 
Посебно треба истаћи и чињеницу да грађа Прохирона потиче из кас- 
нијих грчких превода и коментара Јустинијанових кодификација.22 


Овај Законик разликује неколико кривичних дела против имо- 
вине: крађу, пљачку, разбојништво, паљевину и нехатно поступање 
са туђим стварима. У Прохирону групу кривичних дела против лич- 
ности чине убиство, телесна повреда, туча, физичко злостављање, 23 
продаја слободног у ропство и клевета. Умишљајно убиство се 
кажњава смртном казном, која се извршавала декапитацијом – одсе- 


17 Vlatka Vukelić, Matija Stupari¢, „Rimski pogrebni običaji“, Povijest и nastavi, vol. XV, 
1(28)/2017, 22. 

18 Уабвас Mavpopatiðns, Н оруќушоц & y anovouý tys ôikarocúvyç оти Bulavtiwy 
аотократор!а – Eykàyua & tiuwpia, АӨђуа 2014, 4-6. 

19 Вид. Andreas Schminck, Studien zu mittelbyzantinischen Rechtsgescichte, Frankfurt 
am Main 1989, 62-80. 


20 За разлику од Прохирона, Еклога y свом тексту садржи читав систем телесних 
казни непознатих Јустинијановом праву – одсецање носа, језика и руку, осле- 
пљење, паљење косе и браде. „Уколико Еклога одступа од Јустинијановог пра- 
ва, она у ствари само фиксира и потврђује обичајно право, које се формирало 
у Византији током УП века.“ Вид. Георгије Острогорски, Историја Византије, 
Народна књига, Београд 1993, 167. 


21 Сима Аврамовић, Војислав Станимировић, Упоредна правна традиција, Уни- 
верзитет у Београду – Правни факултет, Београд 2018, 169. 


22 Биљана Марковић, Јустинијанов закон, САНУ, Београд 2007, 36. 


23 Злостављање које доводи до стварног или потенцијалног физичког повређи- 
вања услед неке интеракције или одсуства интеракције. 

цањем главе мачем. У групу кривичних дела против породице и мо- 
рала убрајају се: насилно закључени брак, бигамија, силовање, полно 
општење са сродницима, малолетницима, животињама (скотоло- 
штво) и особама истога пола.2“ 


Његов утицај код Срба огледа се у томе што је Номоканон (Зако- 
ноправило) Св. Саве у себе укључио (српски) превод целог Прохиро- 
на.2> Световни део Законоправила чине византијски Прохирон (Град- 
ски закон), новеле цара Алексија о браку и веридби, новеле других 
византијских царева, као и Мојсијево законодавство. Градски закон 
представља одличан превод Прохирона на српскословенски језик, на- 
лази се у 55. глави Законоправила и садржи 40 грана. 2 Српски превод 
Прохирона садржи читав низ римских текстова из дела класичних 
римских правника. Те одредбе дају дефиниције правних установа које 
српски правни споменици једва познају, или чак уопште не помињу. 
Нажалост, нема доказа да су се ти институти икада примењивали, 
будући да нема сачуваних судских пресуда које би биле драгоцено 
сведочанство о примени реципираног римско-византијског права.27 
Такође, заједно са појединим одредбама Еклоге и Земљорадничког за- 
кона, Прохирон чини основу српске средњовековне правне компила- 


ције познате под називом „Закон цара Јустинијана“.28 


4. ЗНАЧАЈ ВИЗАНТИЈСКОГ ПРАВА ЗА СРПСКО 
СРЕДЊОВЕКОВНО КРИВИЧНО ПРАВО 


Историја византијског утицаја у српском праву почиње касније 

Б },29 од XII ба С H y 6 
него у Бугарској,“ од века, од доба Стефана Немање. У ово доба 
већ преовлађује хришћанска култура, па тиме и „приватни живот, 
друштвени ред, свеколика уљуђеност носи тип хришћански.“ Чини 


24 Edwin Hanson Freshfield, The Procheiros Nomos, Cambridge University Press, Cam- 
bridge 1928, 48. 


25 С. Аврамовић, В. Станимировић, Упоредна правна традиција, 169. 

26 Вид. Александар В. Соловјев, Градски закон у средњовековној Србији, прештам- 
пано из Архива за правне и друштшвене науке, књ. XVI, Београд 1928. 

27 Срђан Шаркић, „Рецепција грчко-римског (византијског) права у Србији“, 
Сима Ћирковић, Коста Чавошки (ур.) Средњовековно право Срба у огледалу uc- 
торијских извора, САНУ, Београд 2009, 5. 

28 Георгије Острогорски, Историја Визаншије, Народна књига, Београд 1993, 
235-236. 

29 Што је у неку руку и следствено с обзиром на географски положај ових двеју 
држава. 


30 Стојан Новаковић (прир.), Законик Стефана Душана цара срӣскої, Београд 
1898, 8. 

се да заједно са вером међу Србе долазе и закони. На првом месту то 
су црквени закони, који имају безусловну снагу у православној цркви 
не само за црквене односе, него и за брачно и породично право. Ути- 
цај Номоканона осећао се и пре Св. Саве. Поп Дукљанинз! сачувао 
је податак да су Србо-Хрвати у Х веку створили неко хришћанско 
законодавство, уз помоћ изасланика римског папе и изасланика ви- 
зантијског цара, и да се ово законодавство може наћи у словенској 
књизи, која се зове Methodios.?? 

Стефан Немања у својој борби против богумила примењује већ 
начела византијског кривичног права, односно кажњава их телесним 
казнама под утицајем, или боље речено, по налогу свештенства.3? 
Међутим, од пресудног значаја био је превод Номоканона извршен 
по наредби Св. Саве. „Очевидно је како су ти закони, грађански 
исто тако као и црквени, сматрани као саставни део вере и њези- 
них уредаба“3* и једни и други су помоћу цркве пуштени у употребу 
у српској земљи. Сукоб ових византијских начела са примитивним 
словенским обичајима доводи до потребе за нарочитим законским 
прописима. Ова рецепција византијског права много се олакшава 
тиме што је ово право већ важило по многим местима српске држа- 
ве. Наиме, када су Словени заузели територије јужно од Дунава, нису 
успели да искорене постојећу римско-византијску културу. Остало је 
многобројно грчко, романско и влашко становништво, као и цркве- 
на јерархија и манастири са својим имањима који су наставили да 
примењују византијско право. Коначно, 1018. године Дунав постаје 
поново граница Византијског царства и поново се на тим простори- 
ма уводи византијска управа и правни поредак. 

Битно је споменути да су нарочиту улогу у тој рецепцији визан- 
тијског права вршили и атонски манастири (као нпр. Хиландар) који 
су још од Немањиног доба добијали земљопоседе у српским земљама и 
служили се правом суда над својим насељеницима.7 И српски еписко- 
пи могли су вршити уплив у том правцу као сарадници краљева, што 
се види из одредаба већ поменуте Жичке повеље о брачним питањима. 


31 Владимир Мошин (прир.), Љетопис Попа Дукљанина, лашински шекст са xp- 
вайским пријеводом и хрвашска кроника, Матица хрватска, Загреб, 1950, 30. 

32 Највероватније је да Дукљанин мисли на Номоканон који је превео Св. Мето- 
дије крајем IX века и који је био познат у Дукљи још пре XII века. 

33 Александар В. Соловјев, „Значај византијског права на Балкану“, Годишњица 
Николе Чупића 37/1928, 110. 

34 С. Новаковић, Законик, 15. 


35 Нато је скренуо пажњу Władysław Namysłowski у свом делу Wege der Rezeption 
des byzantinischen Rechts im mittelalterlichen Serbien, 1926, 141. Наведено према 
Александар В. Соловјев, Законодавство Стефана Душана, цара Срба и Грка, 
Скопље 1928, 371. 

У ширењу византијског утицаја нарочито су учествовали Не- 
мањини синови, Стефан Првовенчани „севастократор и зет цара гр- 
ukor“ и Св. Сава „вмспитание и прорасљ“ Свете Горе. Њихов рад 
има чисто национални задатак: „своје отачаство просветити“, поди- 
гнути земљу српску, али средства за то подизање су – увођење ви- 
зантијског правног поретка у цркви, књижевни рад по грчким обра- 
сцима, и уопште „потпуно изједначење Србије с Истоком“. Превод 
Номоканона с којим је нераздељив Прохирон, и Жичка повеља, у 
којој се строго кажњавају преступи против византијских схватања о 
браку – то су најважнији споменици тог заједничког културног рада 
првог српског краља и архиепископа.77 У Жичкој повељи (из 1220. 
године) краљ Стефан Првовенчани подробно говори о кривицама 
против брачног права, штитећи хришћанско схватање о светости и 
нераскидивости црквеног брака. У њој се нарочито да уочити угле- 
дање на византијско право на пољу црквеног права и уопште на од- 
нос државе и цркве у Византији, одн. на доктрину симфоније. Међу- 
тим, тешко је са сигурношћу рећи да се овај византијски културни 
и правни поредак учврстио код Срба у ХШ веку, јер нам недостају 
споменици за то. Ипак, оно што засигурно можемо тврдити јесте да 
је византијски правни поредак морао да преовлада у оним области- 
ма које су освојене од Византије и које су се дуго времена сматрале 
„грчким земљама“, иако су постале део Немањићке државе. У тим 
земљама су Срби затекли византијски правни поредак и много боље 
судско уређење. 

У том погледу, врло је важна повеља краља Милутина манасти- 
ру Св. Ђорђа Скопског из 1300. године. Читава повеља је прожета 
правним конзерватизмом. Краљ Милутин не мења затечено правно 
стање, него потврђује све „хрисовуље светих и правоверних царева“. 
Мешано грчко-српско становништво навикло је вековима на визан- 
тијски правни поредак. Установе државног права (царска и црквена 
пронија), грађанског права (прикија, ексоприк, иномиков ексод), уп- 
равни систем и финансијски систем уређени су у повељи из 1300. го- 
дине на византијски начин. Само у судству наилазимо на читав низ 
словенских израза, већином непознатих византијском праву (враж- 
да, рука, печат, послух, потка, глоба шестоволна и др.).38 Ипак, кри- 


36 А. В. Соловјев, Значај, 112. 


37 Првих 14 глава Прохирона баве се брачним правом, што је један од разлога 
због којих је Св. Сава додао превод Прохирона свом Номоканону. Такође, прва 
брига једног хришћанског владара је да уреди брачна питања. 

38 Хрисовуља краља Стефана Уроша Ш Милутина манастиру Св. Ђорђа код 
Скопља, Владимир Мошин, Сима Ћирковић, Душан Синдик (прир.), Зборник 

вично право Милутиновог доба највише се одупире византијском 
утицају. Из дубровачких извора познато је како краљ Милутин 1308. 
године неће нипошто да своје поданике кажњава смрћу за убиство.“ 
Дакле, не римско-византијски систем телесних казни, него словенско 
плаћање вражде и других глоба, чини темељ кривичног система Ми- 
лутиновог доба. 


Душанова владавина означава дефинитиван прелаз ка визан- 
тијским погледима и у области кривичног права и у читавом држав- 
ном устројству. Његова држава била је подељена на два дела: терито- 
рију са већински српским и већински грчким становништвом. Ипак, 
подела између српског и грчког права није могла бити извршена на 
територијалном основу, јер је становништво било исувише измеша- 
но. Дакле, он преузима на себе стварање општег права које ће важи- 
ти на читавој територији његове државе и које ће бити уређено по 
јединственим православним законима, уз одређене допуне и проме- 
не које су показале као неопходне услед специфичних потреба срп- 
ског народа и српских обичаја. Са таквим тежњама и намерама он 
приступа изради свог чувеног законика. 


За појаву појединих кривичноправних института у српском 
средњовековном праву (које и ми данас познајемо у савременом за- 
конодавству) можемо захвалити Византији. Појава појма о виности и 
разликовања нехата и умишљаја код словенских народа представља 
директан утицај византијског кривичног права. Они продиру у далма- 
тинске статуте“ у периоду од XIII-XIV века, а Срби се са њима први 
пут сусрећу у ХШ веку, у српском преводу Прохирона. Нешто касније 
ће, у својој Синтагми, Матија Властар проширити одредбе које гово- 
ре о појму виности из Прохирона, додајући много црквених правила, 
а које ће у свом законодавству преузети и цар Душан, што видимо у 
српским називима ових појмова попут: „нахвалица“, „пизма“, „вољни 
убица“ „грех“ итд. Из ове правне збирке цар Душан ће преузети и ma- 
лолетсво и душевну поремећеност као основе искључења подобности 


средњовековних ћириличких повеља и писама Србије, Босне и Дубровника, књи- 
га 1, Историјски институт, Београд 2011, 315. 


39 Статут Дубровника, књига 8, члан 58 (О казни на темељу вражде) и члан 59 
(О доношењу пресуде против оних који убију Словене и текст писма господи- 
на млетачког дужда о казни на темељу вражде), А. Šoljić, Z. Šundrica, I. Veselić 
(prir.), Statut grada Dubrovnika / Liber statutorum civitatis Ragusii (1272), na osnovi 
kritičkog izdanja latinskog teksta V. Bogišića i K. Jirečeka, Državni arhiv u Dubrovni- 
ku, Dubrovnik 2002, 467-470. 


40 Нпр. у Винодолском статуту из 1288. године прописано je да се вражда плаћа 
једнако и у случају умишљајног, као и у случају нехатног убиства. Вид. Т. Тара- 
НОВСКИ. 

за виност поводом убиства“! Међутим, треба рећи да је ова одредба 
била позната Србима још из превода Прохирона. 


Утицај византијског кривичног права на српско може се сагле- 
дати и кроз одредбе које садрже начело индивидуалне одговорности. 
Ово византијско начело је преузето из римског права и постепено 
је продирало у законодавство словенских владара. Тако, на пример, 
видимо да је оно било присутно у повељи бугарског цара Констан- 
тина Тиха скопском манастиру Св. Ђорђа (1258. године), као и код 
нашег краља Милутина 1300. године у повељи истом манастиру. Он 
у њој каже да само убица треба да плати глобу за убиство, а да ни 
град ни село нису за њега одговорни. С друге стране, краљ Милу- 
тин се ипак држи старог српског начела о одговорности правних 
лица у уговорима са Дубровником, у којима „ближње село“ и жупа 
одговарају за штету нанету дубровачким трговцима. У тим уговори- 
ма налазимо и на једну нарочиту врсту преноса одговорности, када 
господар одговара за дела својих поданика. Душаново законодавство 
дели исто гледиште као и одредбе из Милутиновог доба, само што је 
у ДЗ-у колективна одговорност, односно одговорност правних лица, 
сужена само на село и породицу (кућу), јавља се много чешће и са 
пооштреним казнама, премда има и примера у којима је присутан и 
византијски појам о индивидуалној кривчевој одговорности.“ 


Српско средњовековно кривично право преузело је из Византије 
и значајне одредбе о саучесништву. Соловјев је приметио да су про- 
писи о саучесништву ушли у српско средњовековно право из визан- 
тијског права – у којем је та установа била сасвим развијена – преко 
Законоправила Светог Саве. При том је истакао: „Утицај хришћан- 
ске цркве, која строго кажњава сваки грех (мада и у мислима само), 
још је појачао у византијском кривичном праву тенденцију да се за 
кривца сматра онај који има animus auctoris или animus socii, да се 
кажњава свака неправедна воља више него објективна штета.“ Већ 
у светосавском преводу Прохирона сусрећемо се са изразима попут 
подстрекач, помагач и подржавалац, а које у кривичном праву ко- 


41 Неодговорност малолетника и душевно болесних преузето је из Прохирона и 
Властареве Синтагме. Т. Тарановски, 291. 

42 Дакле, не помиње Ce више колективна одговорност жупе. 

43 Kao, на пример, члан 52. који прописује да у случају невере кривчева кућа тре- 
ба да одговара само ако је неподељена; ако је син од оца или брат од брата већ 
подељен имањем, он не одговара за неверу овог другог. 

44 А. В. Соловјев, Законодавсшво Стефана Душана, 153, наведено према Нина 
Кршљанин, „Саучесништво у средњовековном српском праву“, Зоран С. Мир- 
ковић, Нина Кршљанин (ур.), 125 година од рођења Александра Васиљевича Co- 
ловјева, Београд 2016, 166. 

ристи и Властарева Синтагма поводом отмице и убиства. ДЗ je у 
три своја члана усвојио појам о саучешћу и то: у члану 69. у коме 
се кажњавају „поводчије“ (подстрекачи) збора себара, у члану 131. у 
коме се кажњавају помагачи, који би дозвољен двобој у војсци прет- 
ворили у општу битку, и у члану 132. се наводи формула правдања: 


„ни саветници ни часници ни проводаџије“46 


Врло је упутно питати се да ли се могу пронаћи и трагови обра- 
тног утицаја. Изгледа нам да се један пример тога може видети уп- 
раво у кривичном праву и то у кажњавању убиства. Ту је разлика 
између византијског и српског права огромна, начелна. Ипак, ту се 
може приметити и један утицај српског (словенског) права на визан- 
тијско, и то у примени новчане глобе за убиство – тзв. „фоникона“. 
Дакле, кад се све размотри, током векова ова два система се укрштају 
и прилагођавају један другом. 


5. УТИЦАЈ РИМСКО-ВИЗАНТИЈСКОГ ПРАВА 
НА КАЗНУ УБИСТВА У СТАТУТИМА И 
ПОРЕЂЕЊЕ СА СРПСКИМ ПРАВОМ 


Треба напоменути да се утицај римско-византијског права на 
јужнословенско (српско) вршио у два правца: једно је непосредан 
утицај византијског правног система на Србију и Бугарску, друго – 
утицај обновљеног римског права Јустинијановог законодавства од 
стране глосатора на статуте приморских градова.48 

Српски приморски градови у средњем веку представљају оли- 
чење самосталности и личне слободе грађана. Имали су тачно од- 
ређену територију, градске статуте, судије, чиновнике. Уживали су су 
висок степен аутономије у односу на централну српску власт, која се 
пре свега огледала у сопственим судовима које су ови градови има- 
ли. Главни извор права у њима били су статути, правни зборници 
у којима је био уређиван њихов целокупан правни живот. Такође 
у приморју, али не и део српске средњовековне државе, Дубровник 
је са својим мешовитим романско-словенским становништвом и са 
малом територијом чинио аристократску републику која је у току 
средњег века, иако је наизменично признавала (привидно или ствар- 


45 А.В. Соловјев, Законодавство, 447-461. 
46 Никола Радојчић (прир.), Законик цара Стефана Душана 1349 и 1354, Београд 


1960, 68. и 80. 
47 А.В. Соловјев, Jegan словенски уйицај, 13. 
48 Ibid., 5. 

но) врховну власт разних држава,“ у својим унутрашњим послови- 
ма, па чак и у односима са другим државама, била потпуно самостал- 
на. Заједно с овим треба напоменути да Дубровник никад у средњем 
веку није био у зависности од српских владара или под непосредном 
њиховом влашћу. Тако су уговори који су се склапали између Дуб- 
ровника и српских владара били резултати дипломатских односа и 
преговора тј. формално су представљали међународне уговоре.?0 

Дубровачки статут из 1272. године кажњава смртном казном (из 
византијског права) свако убиство које није учињено у стању нужне 
одбране. Позната допунска одредба Дубровачког статута, из 1308. го- 
дине, најбоље оцртава јаз измећу словенског и романског гледишта 
на кажњавање убиства. У мешовитом суду између Дубровчана и 
Срба била је одавно примењивана „вражда“ од 500 перпера за убист- 
во, сасвим као у уговорима између Млетака и германских краљева. 
Али, почетком XIV века кнез Андрија Дауро, навикнут на строге од- 
редбе дубровачког и млетачког права, сматрао је да смртна казна за 
убиство више одговара божјим и људским законима и предложио је 
краљу Милутину да уведе, узајамности ради, смртну казну и за Ср- 
бина који убије Дубровчанина! Милутин је ипак одговорио да се он 
био заклео да неће просипати крв својих поданика и да остаје при 
старом обичају вражде. Онда су Дубровчани морали да попусте и да 
кажњавају у мешовитом суду само глобом свако убиство (за које је 
по Статуту иначе прописана смртна казна).52 


Сличне одредбе можемо наћи и у Которском статуту, који је из 
периода владавине краља Милутина, под снажним утицајем Дубро- 
вачког статута. Иста мешавина романских и словенских начела, исто 
продирање смртне казне у пређашњи систем новчаних глоба. Ако 
је которски грађанин убио Которанина који нема право грађанства 
(habitatorem, non стет), он плаћа 500 перпера, суму која ce дели из- 
међу општине и породице убијеног. Али ако је убио правог грађанина, 
кажњава се вешањем. Ако је убио странца, кажњава се истом казном 
којом се кажњава Которанин у дотичној земљи (то значи да се Кото- 
ранин, ако убије поданика краља Милутина, кажњава истом враж- 
дом од 500 перпера).73 У статутима XIV века, Хварском, Брачком, и у 


49 Византије, Млетака, Нормана, Угарске итд. 


50 Михаил H. Јасински, „Уговори српских владара са Дубровником као споменици 
старог српског права“, Архив за правне и друштвене науке, књ. XXI, 3/1930, 1. 


51 Вид. више du. 39. 
52 Т. Тарановски., Историја срӣскої права, 12. 


53 Јелена Антоновић (ур.), Статут ipaga Котора, књига 2, Државни архив Црне 
Горе, Котор 2009, 73. 

другој редакцији Корчуланског, смртна казна преовлађује и уведене 
су разлике према сталежима: племић се кажњава одсецањем главе, 
себар вешањем, спаљивањем. У Шибеничком статуту налазимо и по- 
оштрену смртну казну за убиство из заседе (assasinatus): убица се за- 
копава у земљу наглавачке.>* Прелаз од глоба ка смртним казнама за 
убиство, прелаз од система композиција ка систему застрашивања, 
под римско-византијским утицајем типичан је за далматинске стату- 
те XII-XIV века. 


Исту слику видимо и у српском праву XIV века у нарочито убр- 
заном току. Још 1308. године устезао се краљ Милутин да просипа 
крв својих поданика, међутим, ово му није сметало да пет година 
касније ослепи свог рођеног сина, сасвим на византијски начин,?5 
док 1349. године велики Милутинов унук нашироко уводи телесне 
и смртне казне у свој Законик под утицајем византијског права. Још 
је остала вражда од 300 перпера за нехотично убиство (чл. 87. ДЗ-а), 
али нема више трагова композиције. „Вражда“ из Душановог зако- 
ника није задовољење рода убијеног (као „вражда“ из Винодолског и 
Пољичког статута) него јавноправна глоба, коју наплаћује држава. 
Свако друго убиство кажњава се строжим казнама, у зависности од 
сталешких или других околности. Тако, властелин који убије себра 
кажњава се највећом глобом, од 1000 перпера; али себар који убије 
властелина кажњава се не само обичном српском враждом (од 300 
перпера), него и византијским одсецањем руку (чл. 94). Под ути- 
цајем Прохирона, свако убиство „нахвалицом“ кажњава се истим 
одсецањем руку. Вешање је прописано за убиство свештеног лица 
(чл. 95). Напокон, чл. 96. ДЗ-а кажњава спаљивањем убиство оца и 
других ближњих. Ова одредба, најближа Прохирону (39, 35), прибли- 
жава Душанов законик Дигестама и још старијем римском закону 
Lex Pompeia де parricidis. Ако обратимо пажњу на то да се у чл. 101. 
ДЗ позива на „законик св. отаца“ ради кажњавања „волног убице“ 77 
можемо рећи да је цар Душан усвојио учење Властареве Синтагме о 
намерном и ненамерном убиству. Ипак, ДЗ за најтеже злочине подвр- 
гава и властелу телесним казнама, а с обзиром на то да је суровије те- 
лесне казне (а мисли се пре свега на казне сакаћења) и ширу примену 
смртне казне српско средњовековно право преузело из византијског, 
и то највише управо кроз Душаново законодавство, претпоставља се 


54 А.В. Соловјев, Један словенски уйицај, 8. 


55 Ипак овде треба напоменути да постоји велика разлика између увођења неке 
казне као правне норме и примене неке врсте насиља у политичке сврхе, изу- 
зетно, против активних противника. 


56 A. B. Соловјев, Један словенски уйицај, 9. 
57 Н. Радојчић, Законик, 129. 

да је реч о новини коју уводи ДЗ. Дакле, закључак је да је нарочито 
у јавноправном гледишту на кажњавање убиства српско право XIV 
века било под утицајем старог византијског система. 


6. ВИЗАНТИЈСКИ УТИЦАЈ У СРПСКИМ 
СРЕДЊОВЕКОВНИМ ПРАВНИМ ЗБОРНИЦИМА 
СА ПОСЕБНИМ ОСВРТОМ НА ДУШАНОВ ЗАКОНИК 


Готово у свим радовима који се баве темом утицаја византијског 
права на српско средњовековно право расправљало се о византијским 
правним збиркама које су биле преведене и важиле у Србији. Оне 
су, несумњиво, најважнија компонента утицаја византијског права 
на средњовековно српско право, иако, нажалост, не постоје извори 
који би доказали њихову општу примену у свакодневном животу. 

Прва византијска правна збирка која је у ХШ веку преведена и 
прихваћена у средњовековној Србији, била је Законоправило или 
Номоканон Светога Саве, касније често називана Крмчија (руски 
Кормчал кнша = крманошева књига). Несумњиво можемо тврдити 
да Законоправило Св. Саве представља оригиналну српску редакцију 
византијских црквених и законских прописа за потребе аутокефал- 
не српске цркве у независној српској држави. Оно је имало велики 
значај не само код Срба, него и код свих православних Словена.60 
Друга два најзначајнија правна зборника у средњовековној Србији 
јесу Скраћена Синтагма и тзв. Јустинијанов закон, који су заједно 
са Душановим закоником чинили Душаново законодавство, касније 
названо Codex tripartitus. Синтагма представља зборник црквених 
и световних одредаба који је 1335. године сачинио солунски монах 
Матија Властар. Ова номоканонска збирка подељена је у 24 поглавља 
(састава) према словима грчког алфабета (од A до Q).°! Вероватно по 
наређењу самог цара Душана, Синтагма је 1347. или 1348. преведена 
на српски, али је одмах након тога радикално скраћена. Пуна Син- 
тагма садржи 303 поглавља, док скраћена верзија има само 94 погла- 
вља. Такозвани Јустинијанов закон је кратка компилација од само 33 


58 Нина Кршљанин, „Сталешка неједнакост у казненом праву Душановог закони- 
ка“, Страни правни живот, 3/2012, 65. 


59 Срђан Шаркић, „Утицај византијског права на средњовековно српско право“, 
Slovéne = Словњне: International Journal of Slavic Studies, vol. 4, 2/2015, 106-118, 
доступно на: http://slovene.ru/2015_2_Sarkic.pdf, приступљено 3. новембра 2020. 


60 Александар В. Соловјев, Свешосавски номоканон и њеїови нови преписи, Народ- 
на штампарија, Београд 1932, 22–28. 


61 Матија Властар, Синшама, превод Татјана Суботин-Голубовић, САНУ, Београд 
2013 

члана који регулишу аграрне односе. Већина одредаба потиче из чу- 
веног Земљорадничког закона (Моџос угорукбс) објављеног крајем 
МП или почетком УШ века, који је у потпуности био преведен на 
стари српски језик. Остале одредбе преузете су из Василика, Прохи- 
рона и Еклоге. Ни ова компилација не постоји у грчким рукописима 
и представља оригиналну творевину српских правника. 


Правни темељи Душанове владавине постављени су доноше- 
њем већег броја писаних повеља. У њима је изражена жеља Стефа- 
на Душана да своју владалачку вољу заодене у императивну (пра- 
вну) форму. Он је на грчком језику издавао хрисовуље чиме је своју 
власт устројио по ромејским узорима. Мали број сачуваних прав- 
них споменика из периода пре и за време владавине цара Душана 
најречитије указује на снажан утицај византијске јуриспруденције 
на прве писане споменике у српској држави. Тако је, на пример, ку- 
попродаја непокретности у време владавине цара Душана вршена 
по византијским правилима у граду Призрену (познатија као При- 
зренска тапија). 


Ступивши на престо и узевши титулу цара, Стефан Душан је 
настојао да влада сасвим на византијски начин. Прве године њего- 
ве владавине обележило је даље ширење територије, али и тежња за 
рецепцијом византијског права. У том правцу на Душанов царски 
двор уведени су византијски церемонијал и многобројне византијске 
титуле, као што су деспот, севастократор и кесар, које је иначе имао 
право да додељује само византијски цар члановима своје породице 
и себи блиским људима. Новостворено царство морало је да буде 
уређено по начелима и прописима светих и божанствених закона 
православних (византијских) царева.6 


У свом раду, цар Душан је отишао много даље од својих прет- 
ходника, јер се поред издавања повеља окреће и самим византијским 
законима, који му изгледају интересантнији, пунији. Дао је да се пре- 
веду на српски језик најважнији грчки закони и тако почиње да при- 
према народ и земљу на један општи Законик који ће у себи имати 
све одлике једног византијског закона, као и потпуно нове одредбе 
издате у духу хришћанске, православне цркве. Треба нарочито ис- 
таћи да је постојала велика разлика између византијског права и срп- 
ског обичајног права и да је најлепша одлика Душановог законика то 
што он представља својеврстан компромис између ова два права, а 
који је највише дошао до изражаја управо у материји кривичног пра- 


62 С. Шаркић, „Утицај“, 109-110. 


63 Александар В. Соловјев, Посшанак и значај Душанової законика, Београд 
1928, 14. 

ва. Кривично право било је она област где су се византијско и српско 
право најоштрије сукобљавали. са потпуно супротним гледиштима 
и схватањима. До времена цара Душана, српско обичајно кривично 
право било је израз старословенског схватања кривичног дела, кри- 
вца и казне, које је све то сматрало за приватну ствар појединаца по- 
вређених учињеним делом. 


Кривично дело у ДЗ-у у већини случајева се сагледава у формал- 
ном смислу одн. он противправност кривичне радње види као кр- 
шење извесне државне норме или моралне заповести. Интересантно 
је да ДЗ кривично дело назива „сагрешеније“ (односно грех) и сма- 
тра га преступом не само световне, него и божанске заповести, што 
је заправо чисто византијско гледиште кривичног дела. То значи да 
вршити кривично дело значи у исто време и грешити против Бога и 
грешити против разума (лудост). Управо због јаког утицаја црквеног 
права овакво схватање води томе да пристанак повређеног и самопо- 
вреда не искључују противправност радње (јер се сматра да је кри- 
вац злоупотребио своју слободну вољу и да je урачунљив и кажњив и 
за грех против Бога и за своју „лудост“). Једини основ за искључење 
противправности била је нужна одбрана.“ 


У литератури је веома је заступљено мишљење да је највећи 
утицај византијског права на ДЗ извршен управо у области кривич- 
ног права. То се највише односи на јачање принципа индивидуалне 
(субјективне) кривичне одговорности, облике виности и врсте и на- 
чине извршења кривичних санкција. Међутим, писано српско право 
задржало је и неке оригиналне особености. Другим речима, у кри- 
вичном праву Законика има остатака старог српског права у оним 
случајевима када је снага обичаја била толико јака да држава није 
могла или није желела да је рецепцијом страног (византијског) пра- 
ва истисне. Зато је кривично право садржано у Душановом закони- 
ку једна несвакидашња, специфична синтеза византијских и српских 
правних схватања. Наравно, уплив византијског права је огроман, 
али не и искључив. 

Погрешно је рећи да је Душановим закоником извршена темељ- 
на ревизија и замена дотадашњег обичајног права само на основу ћу- 
тања средњовековног законодавца о обичајном праву; то не значи да 
је оно било укинуто. Поводом те тврдње логички се поставља питање: 
како се могло десити да за 130 година важења Прохирона (до доно- 
шења Душановог законика) нису примењиване његове одредбе о јав- 


64 А.В. Соловјев, Законодавство, 449-453. 


65 Јелена Трифуновић, Кривично право и судски поступак у Душановом законику, 
мастер рад одбрањен на Правном факултету Универзитета у Нишу, Ниш 2013, 4. 

ноправним казнама, смртним и телесним“ Како се могло очекивати да 
те казне буду одмах примењиване по доношењу Душановог законика 
ако нису могле да се примењују у претходних 130 година? Одговор 
је једноставан: одредбе обичајног права биле су меродавно право за 
све оне познате и уобичајене случајеве које је требало пресудити. За 
пресуђивање непознатих и нових ствари долазило је у обзир и „ново“ 
писано право, које је употребљавано аа ћос, од случаја до случаја. Так- 
во решење је било и на западу Европе са римским правом, 96 

Мишљење Тарановског потврђује то што нема ниједног сачува- 
ног податка о примени ових казни преузетих из византијског пра- 
ва. Најбољу потврду пружају два сачувана извора која говоре да ови 
прописи нису примењивани чак ни у време царства. Први изворе“ 
помиње пресуду за разбојништво (гусу) из времена цара Душана 
коју је донео цар Душан лично: да се на хиландарској земљи догоди- 
ло то разбојништво (гуса), односно крађа коња праћена тучом љу- 
ди,68 Уместо смртне казне, плаћена је вражда. Стари обичај је npe- 
живео и није се обазирао на новотарије. Чак и цару Душану, чији је 
Законик увео смртну казну, било је сасвим природно и уобичајено да 
буде плаћена вражда, а не да буде извршена смртна казна. Осим тога, 
победу старинског обичајног права над новинама Душановог зако- 
ника показује и то што је дело учињено на имању Хиландара који је 
морао да плати вражду јер је дело разбојништва учињено на његовом 
имању, а разбојник није пронађен.% 

Други документ је Повеља цара Уроша којом потврђује челнику 
Муси промену града Звечана са жупом за град Брвеник са жупом. 
Иако је члановима 168. и 170. Душановог законика забрањено ба- 
вљење златарским занатом у жупама, осим у градовима и трговима, 
а чланом 169. запрећено смрћу златару настањеном у селу и чита- 
вом селу одузимањем имовине и протеривањем, ипак се девет годи- 
на после Законика наводе златарска села у тој повељи цара Уроша.7 
Соловјев је у својој анализи тог документа дао веома опрезан закљу- 


66 Зоран С. Мирковић, „Византијски утицаји на кривично право у средњовеков- 
ној Србији – погледи Теодора Тарановског и Александра Соловјева“, Зоран С. 
Мирковић, Нина Кршљанин (yp.), 125 ioguna од рођења Александра Васиљевича 
Соловјева, Београд 2016, 5. 


67 Повеља 17-У-1355, објављена од А. Соловјева у Гласнику Скопског научног 
друштва II, 25. Наведено према 3. Мирковић, „Византијски утицаји“, 161. 

68 Одабрани споменици срӣскої права (од XII до краја XV века), прикупио и сре- 
дио Александар Соловјев, Београд 1926, 170. 


69 Закон по Српској земљи предвиђао је узимање вражде од града или села: Алек- 
сандар В. Соловјев, Одабрани споменици срискота права (og XII до краја XV 
века), Београд 1926, 78. 

70 А.В. Соловјев, Одабрани споменици, 166-167. 

чак: „То је још један доказ да су многе наредбе ДЗ-а (нарочито оне 
из П-ог дела) биле више од декларативног него од стварног значаја. 
Унете 1354. године, под јаким утицајем византијских појмова о цен- 
трализованој монархијској правној држави, нису те одредбе успеле 
да буду извршене за време Душаново. А за време Урошево није мож- 
да ни покушавано, да се уведу у живот. Стварни живот, засниван на 
старинским обичајима и на старим начелима затвореног натуралног 
газдинства, ишао је својим током.“7! 

Највеће новине у ДЗ-у су свакако у систему казни. Законик је 
начинио одлучан корак ка потпуном преузимању византијског сис- 
тема јавноправне казне. Он се одлучно опредељује за византијске 
јавноправне казне као што су: смртна казна – спаљивањем или ве- 
шањем, телесна казна – сакаћењем, жигосањем и батинањем, тамни- 
ца, прогонство и др. у складу са Прохироном и Синтагмом.72 Дакле, 
казне су биле врло сурове, а Душанов законик је преузео из визан- 
тијског права све врсте сакаћења осим кастрације.73 Примећује се и 
да је, под утицајем византијског права, на подручју кривичног пра- 
ва уочљиво присуство различитог третирања припадника нижих 
и виших сталежа. За иста кривична дела припадници различитих 
сталежа се кажњавају различитим казнама. Уопштено посматрано, 
захваљујући угледању на византијски систем и византијско право, 
Душанова држава поседује све елементе једне модерне европске др- 
жаве тога доба, а у области кривичног права познаје неке модерне 
материјалне (урачунљивост, кривица, заблуда, покушај, поврат) и 
процесне кривичноправне институте (акузаторско-расправни кри- 
вичносудски поступак, вишестепеност суђења).7“ 


Ипак, у области кажњавања присутна је и најдубља разлика 
између византијског и српског права. Византијско право је имало 
упориште у Јустинијановом законодавству кроз јавноправни по- 
глед на казну, док је српско право из ХШ века стајало на доста при- 
митивном нивоу. Ако сагледамо одредбе Душановог законика, мо- 
жемо уочити да је под утицајем византијског права начињен прелаз 
ка јавноправном карактеру казне. Систем казни у Душановом зако- 
нику изграђен је кроз рецепцију византијског режима кажњавања 


71 Александар В. Соловјев, „Једна српска жупа за време Царства“, Гласник Ской- 
скої научно! друштва 3/1928, 12., наведено према 3. С. Мирковић, „Византијски 
утицаји“, 162. 

72 Драгослав Срејовић et al., Историја српско! народа, Прва књига (од најстаријих 
времена до Маричке битке (1371)), Београд 1942, 562. 


73 Радоман Станковић, Душанов законик, https://www.overa.rs/radoman-stankovic- 
o-dusanovom-zakoniku.html, приступљено 29. маја 2020. 


74 Александар Б. Ђурић, Мошив у кривичном праву, Пеликан принт, Ниш 2006, 16. 

кривца. Новчане казне којима се кажњавају кривци за лакша кри- 
вична дела плаћају се у корист државе, а не оштећеног (како је ра- 
није био обичај). Јавно извршење смртне и телесних казни утицало 
је како на саме кривце, тако и на окупљене људе који су присуство- 
вали кажњеничком чину (систем специјалне и генералне превен- 
ције). Поред државног, запажено је и присуство црквеног начина 
поправљања кривца због учињеног дела. У ту сврху, предвиђен је 
читав систем црквених епитимија које се примењују упоредо са др- 
жавним кажњавањем. Црква утиче на увођење временских казни 
које кривцу дају довољно времена да се сам покаје и затражи опро- 
ст због учињеног дела.7 


7. ПРАВНИ ТРАНСПЛАНТИ НА ПОЉУ 
КРИВИЧНОГ ПРАВА У ДУШАНОВОМ ЗАКОНИКУ 


О утицају, али и директном преузимању византијског права у 
ДЗ-у Ha пољу кривичног права најбоље говоре правни трансплан- 
ти. Да је ДЗ у нераскидивој вези са Скраћеном Синтагмом и тзв. 
Јусинијановим законом и да га само заједно са њима треба и изу- 
чавати, потврђује и тврдња Соловјева да се у садржају Скраћене 
Синтагме на крају текста увек налази реченица „да оно што се не 
налази у Синтагми, треба тражити у Душановом и Јустинијано- 
вом законику“. Затим, по тексту наслова Скраћене Синтагме једног 
преписа, Соловјев износи претпоставку да је Скраћена Синтагма 
настала ради практичних потреба царских судова – да би се судије 
лакше сналазиле приликом примене права. Најзад, на основу ана- 
лизе текста једне повеље цара Душана, из формулације „обновисмо 
и састависмо и узаконисмо свака правила светих и божанствених 
цркава“, исти истраживач извлачи закључак да је реч о Скраћеној 
Синтагми. У саставу државног Сабора који је донео Душаново зако- 
нодавство, проналазимо и „калуђере и властелу грчку“, што упућује 
на закључак да је њихово присуство било неопходно управо због 
потврде византијских закона.?6 Дакле, сва три ова правна зборника 
треба посматрати као целину, као један сложен организам српског 
и византијског права. 


Чл. 10. О јеретику: И ко се нађе као јерешик, живећи међу хришћа- 
нима, да се ожеже по образу и да се изаїна, а ко би ia тајио, и maj да 


75 Т. Тарановски, 5-6. 


76 А.В. Соловјев, Законодавсӣво, 363—367, наведено према Александар Ђорђевић, 
„Рецепција римско-грчког (византијског) приватног права у Душановом зако- 
нику“, Зборник радова Правної факултета у Нишу, број 76, Ниш 2017, 553. 

се ожеже./' Код овог члана преузимање из византијског права није 
учињено дословце, али је суштина одредбе потпуно задржана. Она 
представља преузету одредбу о Манихејцима из друге главе А-саста- 
ва Синтагме. Можемо приметити интервенцију српског законодавца, 
који је ову одредбу усавршио, а казну изменио, док је задржао казну 
за лице које је скривало јеретика. Смртна казна, која је, како смо ви- 
дели, потпуно у духу византијског права, замењена је жигосањем и 
протеривањем. 73 


Чл. 20. О врачарима, који тела мртвих спаљују: И људи, који враџ- 
бинама узимају из тробова, йе их спаљују, Mo село, које шо учини, ga 
илаши вражду, а ако буде nou на то дошао, да му се узме иоиовсшво. 

Још једна одредба која није преузета дословце. Реч је о искорењи- 
вању једног старог балканског паганског обичаја, спаљивања вукод- 
лака тј. вампира. Код овог члана примећујемо присутну колективну 
одговорност (колективну вражду – глобу за убиство од 500 перпе- 
ра) која је била карактеристична само за тадашње српско обичајно 
кривично право. Ова забрана позната је и у ранијим словенским за- 
конским збиркама, наиме, глава 10. Т-састава Синтагме завршава се 
одредбама, које регулишу непоштовање гробова и сахрањених покој- 
ника. Ове одредбе су пренесене и у Скраћену Синтагму (T-2), али 
међу њима нема речи о врачу, који тела мртвих спаљује, нити о поме- 
нутој казни.” To нас доводи до закључка да је законодавац, по угледу 
на Византију, покушао да сузбије један пагански обичај, који је био 
присутан и код Срба, и тако на одређени начин допунио постојеће 
одредбе Синтагме у складу са српским обичајима. 


Чл. 50. О псовци: Власшелин, који описује и осрамоши власйеличића, 
да плаши сто перпера, и власшеличић, ако опсује власшелина, да ила- 
ши сто перпера и да се бије штаповима. 

Код овог члана само кажњавање батинањем, које уз глобу оче- 
кује властеличића који опсује властелина, директно је преузето из 
византијског кривичног права. Схватање да племић-витез не сме да 
буде батинан потиче из Западне Европе.80 


Чл. 52. О невери: За неверу, за сваку кривицу, брай за брата, и отац 
за сина, рођак за рођака; који су одељени у својим кућама од оноїа који 


77 Превод законика: Н. Радојчић, Законик, 87-145; Овај превод биће коришћен и 
код цитирања наредних чланова. 


78 Н. Селаковић, Душанов законик, 28-29. 


79 Александар В. Соловјев, Законик цара Стефана Душана 1349. и 1354. їодине, 
САНУ, Београд 1980, 187. 


80 А.В. Соловјев, Законик, 215. 

је скривио, ши да не плаше ништа, осим оноїа који је скривио, њеїова 
и кућа да илаши. 

У овом члану се о невери говори као о „сагрешенију“, што значи 
да се сматра грехом, као и у Синтагми. Да је у питању трансплант из 
византијског права, говори и чињеница да је скоро идентична одред- 
ба постојала у повељи коју је феудални господар Тесалије Михаило 
Гаврилопуло издао архонтима града Фанара 1342. године.8! 


Чл. 53. О насиљу: Ако који властелин узме властелинку силом, ga му 
се обе руке одсеку и нос сареже; ако ли себар узме силом властелинку, 
да се обеси, ако ли своју другу узме силом, ga му се обе руке одсеку и 
нос сареже. 


Овај члан говори о кривичном делу силовања. Оно је постојало и 
у српском обичајном праву, али тон ове одредбе ДЗ-а, као и санкције 
које су предиђене за учиниоца, говоре у прилог томе да се ради о по- 
зајмици из кривичног права Византије. Још је Прохирон (XXXIX, 66) 
предвидео да се кривично дело силовања кажњава одсецањем носа и 
губитком 1/3 имовине. Та одредба из Прохирона је пренета и у Син- 
тагму (T-15), као и у њену скраћену српску верзију. У ДЗ-у, дакле, 
примећујемо да је законодавац пооштрио санкције, прилагођавајући 
текст ове одредбе сталешким приликама у новоствореном српско-гр- 
чком царству. Казне су типичне византијске (одсецања носа и руку, 
вешање). 


Чл. 54. О блуду властелинке: Ако власшелинка учини блуд са својим 
човеком, да им се обома руке одсеку и нос сареже. 

Попут члана 53, и ово питање је решио Прохирон (XXXIX, 43 и 
44) одредбама које нису ушле у Синтагму. Ове одредбе су преживеле 
извесну обраду од стране законодавца: стопљене су у један члан, који 
је добио општрији тон, оштрију санкцију и који је прилагођен ста- 
лешким приликама у средњовековној Србији. Општији тон се да yo- 
чити у изостављању разлике коју изричито прави Прохирон: уместо 
роба, овај члан као учиниоца подразумева „свог човека“, под којим се 
засигурно мисли на било ког поданика – меропаха, слугу или отрока. 
Пооштравање уочавамо код казне: док је Прохирон прељубу жене са 
својим робом кажњавао одсецањем носа и губитком имовине, а блуд 
жене (која нема мужа) са својим робом шишањем и батинањем, ДЗ 
задржава одсецање носа, а овој казни додаје још једну чисто визан- 
тијску казну – одсецање обе pyxe.*? 


81 Ibid., 217. 
82 Ibid., 218. 
83 Н. Селаковић, Душанов законик, 48. 

Чл. 55. О псовању властеоском: И ако властелин, или властеличић, 
ойсује себра, да плаши сто перпера; ако ли себар опсује властелина, 
или властеличића, да плаши сто перпера и да се осмуди. 

Овај члан се надовезује на члан 50. и оно што га чини правним 
трансплантом јесте казна смуђења, која подразумева паљење браде 
и косе (од глагола осмудити, comburere barbam et caput). Етимоло- 
гија речи помаже да се утврди порекло ове казне. Наиме, ова реч се 
као именица не среће у старим српским текстовима. Она је била за- 
ступљена у средњовековној Србији и Дубровнику, за разлику од Ви- 
зантије, где се ово кривично дело кажњавало присилним шишањем, 
са намером да се ошишани обешчасти. Закључујемо да је ова казна 
води порекло са истока и да је у средњовековну Србију доспела пу- 
тем византијског обичајног права. Брада је на истоку била симбол 
угледа и достојанства, док је шишање до голе коже приличило само 
робовима,“ 


Чл. 57. О злоби: Који властелин на приселици из злобе које зло учини: 
земљи пленом, или куће попали, или које било зло учини, ga му се ша 
област узме и не да gpyia. 

По свему судећи, овим чланом у српско средњовековно право је 
уведен појам умишљаја из византијског права (о чему је било речи у 
овом раду), а што нам говори и његова грчка формулација – „пизма“. 
Старо српско обичајно право није захтевало виност (кривицу) извр- 
шиоца као услов за постојање кривичног дела, већ је до тога дошло 
пре свега захваљујући византијском праву. > 


Чл. 69. О сабору себрова: Збора себрова да не буде, а ако се ко нађе 
као саборник, да му се уши одсеку, и да се осмуде покретачи. 

Овде је реч о злонамерном скупу, који је угрожавао интересе та- 
дашње државе и њеног уређења. Непосредни византијски извор код 
овог члана су највероватније биле Василике (Lib.LX, Tit. XXXVI и 
LXI).°° Никола Радојчић је изнео све римско-византијске одредбе, од 
Теодосијевог зборника (Theodosiani libri) до Синтагме, којима се до- 
казује да је оваква одредба пресађена из римско-византијског права 
и дошао је до закључка да српски сабор себрова није ништа друго до 
consilium rusticanorum из лангобардског права.57 


84 А.В. Соловјев, Законик, 219-220. 
85 Н. Селаковић, Душанов законик, 49-50. 
86 Н. Селаковић, Душанов законик, 53. 


87 Никола Радојчић, „Душанов законик и византијско право“, Зборник у част 
шесе сйоїодишњице Законика цара Душана, САНУ, Београд 1951, 70. 

Чл. 87. О хотимичном убиству: Ко није дошао хошимице, силом, ше 
је учинио убиство, да плаши триста перпера, ако ли је дошао хоши- 
мице, да му се обе руке одсеку. 

Разликовање умишљајног од нехатног облика убиства (о чему 
је било више речи у раду), које је заступљено у овом члану, гово- 
ри о његовом византијском пореклу. Пета глава Ф-састава Синтагме 
носи назив „О убиствах волних и неволних“8% и њоме су прописане 
ригорозне казне. Законодавац је одлучио да остави византијски сис- 
тем казни код умишљајног убиства (нема више вражде), међутим, то 
нису ни конфискација имовине ни одсецање главе (што је био случај 
у византијском кривичном праву), већ одсецање обе руке. Може се 
рећи да је српско друштво љубоморно и дуго „гајило“ своје обичајно 
кривично право и бранило га од свих страних утицаја. То можемо 
видети и на примеру овог члана, код кога се код казне за убиство 
комбинују српска вражда (која је износила 500 перпера) код нехатног 
и ублажена византијска телесна казна код умишљајног убиства." 


Чл. 96. О убиству: Ko се нађе да је убио оца, или машер, или брата, 
или чедо своје, да ce maj убица сажеже на оїњу. 

Овим чланом законодавац регулише кривично дело убиства у 
породици, за које је предвидео најстрашнију казну, коју је садржало 
и византијско право – спаљивање на ломачи. У Синтагми се убица 
сродника из праве линије кажњавао, док се сродник из побочне ли- 
није уопште не помиње. За разлику од ње, ДЗ спомиње и брата. Срп- 
ски законодавац је тако поменуту одредбу из Синтагме допунио и 
разјаснио, тако што је пресадио одредбу из Прохирона (XXXIX, 35).?0 


Чл. 99. и 100. О запаљивању: Ко се нађе да је ужеїао кућу, или їумно, 
или сламу, или сено, да WO село да зайаљивача, ако ли ta не да, да ила- 
ши оно село што би запаљивач илашио. 


О запаљивачима гумна: Ако ли ко ужеже изван села тумно, или сено, 
да илаши околина, или да даде зайаљивача. 

У члану 99. предочен је начин примене санкције за кривично 
дело запаљивања, ако је кривично дело учињено у селу, док члан 
100. говори о околностима када је учињено ван села. Ово кривично 
дело помиње Прохирон (XXXIX, 18), који његовог учиниоца кажња- 
ва спаљивањем или одсецањем обе руке, у зависности од личности 
учиниоца.?! Овај члан је, дакле, засигурно преузет из византијског 


88 М. Властар, Синшама, 372. 

89 Н. Селаковић, Душанов законик, 57. 
90 Ша. 

91 Ibid., 58. 

законодавства, али с прилагођавањем српским схватањима, а о овој 
врсти злочина говори и Властарева Синтагма.72 


Чл. 109. О отровима: Мађиник и ошровник, који се нађу на делу, ga се 
казне пио закону свеших ошамца. 


Члан о „мађинику и отровнику“ је дословце преузет из рим- 
ско-византијског права и то у целини (што закључујемо на основу 
упућивања на примену закона светих отаца). Познато је да су поједи- 
ни византијски правни зборници санкционисали овакве случајеве и 
то: Јустинијанов кодекс (1Х,18,3), Прохирон (ХХХІХ,20), али и Син- 
тагма, из које ДЗ преузима ову одредбу. У њој је предвиђено четрна- 
ест одредби, које санкционишу различите облике враџбина."3 


Чл. 145-150. Према Соловјеву, у овим члановима ДЗ-а садржана је 
повеља цара Душана против хајдука и непознатих крадљиваца. Код 
ових чланова углавном се ради о казнама које нису биле каракте- 
ристичне за српско средњовековно право и које је законодавац за- 
сигурно преузео из Византије. Члан 145. предвиђа да се разбојник 
казни вешањем наопачке, а лопов да се ослепи. Обе ове казне су чис- 
то византијске. Члан 150. предвиђа начин оправдавања разбојника 
или лопова железом. Правдање железом није било познато старом 
српском праву, већ се оно се јавља у Византији не у писаном, већ у 
обичајном феудалном праву. Тако, на пример, никејски цар Јован Ва- 
тац наређује око 1240. године будућем цару Михаилу Палеологу да се 
оправда усијаним гвожђем.“ 


Чл. 166. О пијаницама: Пијаница ошкуда иде и изазива Kota, или ŭo- 
сече, или окрвави, а не досмрши, йаквому пијаници, да му се око изва- 
ди и рука ошсече. Аколи пијан задере, или капу кому скине, или gpyiy 
срамоту учини, а не окрвави, ga ia бију, да се удари штаповима сто 
пута, и да се вртне у тамницу, и йойом да се изведе из тамнице, и да 
се опет бије и пусти. 

У овом члану говори се о телесним повредама и увредама које 
некоме учини лице у алкохолисаном стању. Византијски утицај у 
овом члану огледа се код казни, које су предвиђене за учиниоце на- 
ведених кривичних дела. Оне су типичне византијске (вађење ока, 
одсецање руке, батинање, утамничење).> Треба напоменути да cpr- 
ски законодавац пијанство не сматра за олакшавајућу, већ напротив, 


92 Н. Радојчић, Душанов законик, 71. 

93 Н. Селаковић, Душанов законик, 60-61. 
94 А.В. Соловјев, Законик, 293-297. 

95 Н. Селаковић, Душанов законик, 72. 


91 


Весник правне историје, година I, 1/2020 





за отежавајућу околност, што је у складу са ставовима које је заузи- 
мала православна црква по овом питању. 


Један од примера правних транспланата из области општег дела 
кривичног права представља пример са плаћањем казне у случају 
саизвршилаца. Наиме, као што је већ напоменуто у овом раду, сва- 
ки од саучесника био је кажњаван. Питање је само на који начин. 
У случају глоба постоје две могућности: архаичније решење, према 
којем би се износ глобе поделио између учинилаца, и напредније, 
према којем би сваки платио наведени износ. Мада већина норми 
не напомиње ништа изричито (будући да претпостављају учиниоца- 
појединца), норма о кажњавању поротника који ослободе кривца 
(где стоји да они плаћају по хиљаду перпера) указује на то да је у 
средњовековном српском праву било примењено ово напредније 
решење. То је веома значајно јер показује да су Душанови законо- 
давци логику индивидуалне субјективне одговорности, заступљену 
у нормама византијског права, у којем су доминирале казне које су 
погађале личност, умели да примене и ван њеног изворног конте- 
кста, на традиционалне словенске казне – глобе – код којих је њена 
примена далеко мање очигледна. 


8. ВИЗАНТИЈСКИ УТИЦАЈ У ПЕРИОДУ 
НАКОН ЦАРА ДУШАНА 


Цар Душан је убрзо након проглашења законика преминуо 
(1355). Немамо никаквих података о неком законодавном раду по- 
тоњих српских владара, осим деспота Стефана Лазаревића.” Српска 
држава је убрзо након његове владавине дошла под Османско цар- 
ство, али је Душанов законик и даље, захваљујући многим препи- 
сима, наставио да живи у народу све до ХУШ века, а самим тим и 
правни прописи византијског права у њему. У првој половини XVII 
века видимо један озбиљан рад на преради ДЗ-а, под окриљем Пећ- 
ке патријаршије, највероватније у доба патријарха Пајсија, којом от- 
почиње млађа редакција преписа ДЗ-а. Она је имала практичне свр- 
хе – за изборни суд цркве и за судове аутономних кнежина. Многе 
одредбе византијског права су остале у ово) преради, а неке од њих 
су испале, као нпр. одредба Скраћене Синтагме о убиству (што нам 


96 Н. Кршљанин, „Саучесништво“, 180-181. 

97 Његов Закон о рудницима (из 1412. године) није био општи правни акт, већ је 
важио само на подручју града Новог Брда и био је практичне намене, намењен 
организцији рударске производње и регулисању градског живота Новог Брда, 
без трагова кривичног права. 3. Мирковић, Српска правна историја, 28-29. 

можда говори о томе да је надвладало обичајно право). Да је ова пре- 
рада била широко позната у српским земљама и да се примењива- 
ла у судовима, видимо из тога што поједини њени примерци потичу 
из Далмације и Црне Горе, а један је у ХУШ веку уписан у званичну 
збирку закона аутономне грбаљске жупе у српском Приморју. Неке 
трагове ове прераде можемо наћи и у првим црногорским закони- 
ма из 1798. године 78 Новоуведени турски закони су ипак довели до 
општег назадовања културе и слабљења традиције византијског пра- 
ва и српских обичаја. 


Интересантан спомен о црквено-византијској правној традицији 
сачувао је прота Матеја Ненадовић. Кад је покушао да српским уста- 
ницима „суд остави“, узео је Крмчију „и читао законе Јустинијанове и 
Мојсијеву строгост над Јеврејима“ и „исписао неколико параграфа из 
Крмчије“. Седам параграфа из кривичног права, које наводи прота Ма- 
теја у својим Мемоарима, нешто личе на византијске одредбе (нарочи- 
то члан 2, О отмици), док са ДЗ-ом немају сличности. Ово је последњи 
покушај да се у Србији оживи традиција византијског права.°% 

Међутим, Карађорђев законик, иако је настао у далеко друга- 
чијим приликама и скоро четири века након Душановог законика, 
представља синтезу средњовековног српског, црквеног, османског и 
аустријског граничарског права. Један члан овог законика нарочито 
је занимљив научницима који се баве упоредним правом. У питању 
је члан 37. који на посредан начин говори о хајдуцима (разбојни- 
цима) и крадљивцима. Наиме, иако је засигурно присутан и утицај 
аустријског граничарског права, овај члан неизмерно подсећа на чла- 
нове 145, 146. и 150. ДЗ-а.!% Он нам говори о предаји живог „разбој- 
ника“ суду где ће му бити пребијене руке и ноге након чега ће бити 
разапет на коло одн. точак. Да је овај члан преузет из ДЗ-а говори 
и постојање колективне одговорности села коју овај члан прописује 
(која је била нарочито карактеристична за одредбе ДЗ-а и која је 
била плод српског обичајног права), док се византијски утицај огледа 
у суровости казне за разбојнике (у ДЗ-у је то било вешање наглавач- 
ке), као и у постојању правдања железом за оптуженог разбојника 
у недостатку других доказа (као и у члану 150. ДЗ-а), које је од Oc- 
манлија преузето под именом „мазија“.!%! Поред поменутог члана, 


98 А. В. Соловјев, „Значај византијског права“, 125. 
99 Ibid. 
100 Н. Радојчић, Законик, 71-72. 


101 Зоран С. Мирковић, Карађорђев законик (кривично, породично и државно право 
устаничке Србије), Правни факултет Универзитета у Београду, Београд 2008, 
148-157. 


93 


Весник правне историје, година I, 1/2020 





трагове византијског права у време Првог српског устанка можемо 
приметити само још у црквеном животу. Милошева Србија доста је 
дуго живела по обичајном праву. Снажан утицај правног духа Запад- 
не Европе, заснован умногоме на римском праву, дошао је да истисне 
и српско обичајно право и тад већ избледеле трагове византијског 
права, које је од ХП до ХУШ века вршило толики утицај на српску 


културу. 


9. ЗАКЉУЧАК 


Док се у Падови и Болоњи глосирало и коментарисало римско 
право и док су у остатку Европе још увек важили leges barbarorum, 
на Истоку је живела читава једна царевина, која је била наследни- 
ца римског имена и права. Византија је због свог ауторитета (јер се 
кроз векове сматрала за једино хришћанско царство), ауторитета 
Источне православне цркве и ауторитета високоразвијене културе 
и правног система, била узор многим суседним народима, који су у 
великој мери црпили богатства њене културе, књижевности, умет- 
ности и правног система. Од почетка тринаестог века па све до рас- 
пада Душановог царства српско право се развијало под непосредним 
утицајем византијског права. Понекад је овај утицај римско-визан- 
тијског права долазио и са запада (преко приморских градова, а пре 
свега Дубровника), о чему говори покушај увођења смртне казне за 
убиство у време краља Милутина. Међутим, српски правници при- 
хватали су византијско право у највећем броју случајева непосред- 
но превођењем византијско-римских правних зборника са грчког 
језика, због чега се често дешавало да се смисао појединих римских 
правних установа мењао. 

Формални утицај римско-византијског права на српско почиње 
још од доношења Савиног Номоканона. Примањем хришћанства из 
Византије и ступањем Законоправила на правну снагу, постављени су 
темељи рецепције византијске културе у средњовековној Србији. Тај 
процес је трајао непрекидно, а најинтензивнији је био за време вла- 
давине цара Душана. Пошто је и сам ДЗ био претежно јавноправног 
и кривичноправног карактера, византијски утицај је у највећој мери 
био присутан на ова два поља, а свој врхунац је доживео у систему 
кажњавања. То је зато што је кривично право до тада било највише 
регулисано српским обичајним (неразвијеним) правом (вражда, ко- 
лективна одговорност, велика заступљеност глобе, али и крвне осве- 
те итд.), док је византијско право било умногоме напредније у одно- 
су на њега (преузели су појмове виности, индивидуалну кривичну 
одговорност, итд.). Чињеница, коју је овај рад показао, јесте да је 

поље кривичног права поље на коме су се највише разликовали срп- 
ско и византијско право. Да, као освајач, не би наметао грчком ста- 
новништву у свом царству српско, неразвијено кривично право, цар 
Душан је морао да направи хармонију на овом пољу са византијским 
правом. Такође, тадашње српско грађанско право је већ било слично 
византијском, што због ранијих преузимања, али и његове рецепције 
кроз друга два дела кодификације (нађе се понеки члан грађанског 
права и у ДЗ-у), што због утицаја заједничке – православне – цркве. 
Још треба додати да је настанак царства био период када се због раз- 
личитих историјских и социолошких околности појавила потреба за 
пооштравањем санкција. 

Оваквом рецепцијом, а и уопште рецепцијом римско-визан- 
тијског права, цар Душан је желео да своју државу организује на 
византијски начин и да се тиме још више приближи Византији (та- 
чније, византијском народу) и прикупи подршку грчких поданика 
своје државе. Примање царске круне и преузимање титуле „цар Срба 
и Грка (У ер бас Kat Pwuaviac)“ су чињенице које јасно указују на ње- 
гову тежњу да замени оба претендента на цариградски престо, и Па- 
леолога и Кантакузина (првобитног савезника, а потом непријатеља) 
и да се покаже грчким грађанима као најјачи у борби и најпогоднији 
за престо. У Византији је већ итекако била позната појава отимачине 
за престо, међутим, претедент није могао постати било ко, већ само 
признат и легитиман цар, крунисан од стране патријарха, што је била 
замисао којом се водио цар Душан. У овој борби спречили су га ње- 
гова прерана смрт (постоје сумње да је отрован), али и појава Турака 
Османлија на европском тлу (први пут као савезници Јована Кан- 
такузина), против којих је водио безуспешне битке. Међутим, остаје 
историјска чињеница да је захваљујући њему српска средњовековна 
држава имала веома модерне и напредне законе тога доба због огро- 
мног утицаја византијског права, премда је велика штета што нема 
много доказа о практичној примени тих прописа. 

THE INFLUENCE OF BYZANTINE LAW 
ON CRIMINAL LAW IN MEDIEVAL SERBIA 


Summary 


This paper discusses the influence that the advanced and developed Byzantine 
law had on the law of the medieval Serbian state in the period from the beginning 
of the 13" century until the disintegration of Tsar Dugan's empire, during which 
this influence reached its peak. Specific historical and sociological circumstanc- 
es, the need to tighten sanctions, and the dominant influence of the Orthodox 
Church have led to the Byzantine influence being mostly reflected in the field of 
criminal law, more precisely, in the system of punishment. This influence pene- 
trated among the Serbs gradually, directly from Byzantium, mostly through the 
translation and adoption of important Byzantine legal codes, but there were ex- 
amples that show that there was an influence of Roman-Byzantine law that came 
from the statutes of coastal cities, which contained this type of law thanks to the 
redactions of Justinian’s legislation done by the glossators. The author follows this 
influence even after the death of Tsar Dušan and the disintegration of his empire, 
which is still evident at the beginning of the 19" century. 

